DA Den Europæiske Unions Tidende L 296/10

KOMMISSIONENS BESLUTNING

af 23. oktober 2006

om tilladelse til markedsføring af lycopen fra Blakeslea trispora som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97

(meddelt under nummer K(2006) 4971)

(Kun den engelske udgave er autentisk)

(2006/720/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og

ud fra følgende betragtninger:

(1) Archer Daniels Midland Company (i det følgende benævnt »ADM«) indgav den 17. april 2002 en ansøgning til de kompetente myndigheder i Nederlandene om tilladelse til at markedsføre vegetabilsk diacylglycerololie som et nyt levnedsmiddel til brug i madolier, smørbare fedtstoffer, salatdressinger, mayonnaise, drikkevarer bestemt til at erstatte et eller flere måltider i den daglige kost, bagværk og yoghurtlignende produkter.

(2) De kompetente nederlandske myndigheder afgav den 20. december 2002 den første vurderingsrapport. I rapporten konkluderede de, at anvendelsen af vegetabilsk diacylglycerololie ikke udgør en sundhedsrisiko for mennesker.

(3) Kommissionen fremsendte den første vurderingsrapport til medlemsstaterne den 21. januar 2003.

(4) Inden for det tidsrum på 60 dage, der er fastsat i artikel 6, stk. 4, i forordning (EF) nr. 258/97, blev der fremsat begrundede indsigelser mod markedsføring af produktet i henhold til bestemmelserne.

(5) Den Europæiske Fødevaresikkerhedsautoritet (EFSA) konkluderede i udtalelse af 2. december 2004 (2) om en ansøgning fra ADM om godkendelse af diacylglycerololie (olien EnovaTM), at olien ikke udgør en sundhedsrisiko for mennesker.

(6) Hvad angår oliens indhold af transfedtsyrer anbefalede EFSA, at det blev nedbragt til samme niveau som i de konventionelle vegetabilske olier, som det er meningen den nye olie skal erstatte, for at olien ikke skal være ernæringsmæssigt ufordelagtig for forbrugerne.

(7) Hvad angår drikkevarer bestemt til at erstatte et eller flere måltider i den daglige kost anvendes Rådets direktiv 89/398/EØF af 3. maj 1989 om indbyrdes tilnærmelse af medlemsstaternes lovgivning om levnedsmidler bestemt til særlig ernæring (3).

(8) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Vegetabilsk diacylglycerololie, jf. bilaget, kan markedsføres i Fællesskabet som et nyt levnedsmiddel til brug i madolier, smørbare fedtstoffer, salatdressinger, mayonnaise, drikkevarer bestemt til at erstatte et eller flere måltider i den daglige kost, bagværk og yoghurtlignende produkter.

Artikel 2

Betegnelsen »vegetabilsk diacylglycerololie (mindst 80 % diacylglyceroler)« anføres på selve produktets mærkning eller i ingredienslisten for levnedsmidler, der indeholder det.

Artikel 3

Denne beslutning er rettet til ADM Kao LLC, 4666 East Faries Parkway, Decatur, IL 62526, USA.

Udfærdiget i Bruxelles, den 23. oktober 2006. På Kommissionens vegne Markos KYPRIANOU Medlem af Kommissionen

(1) EFT L 43 af 14.2.1997, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).

(2) Udtalelse fra Ekspertpanelet for Diætetiske Produkter, Ernæring og Allergier af 2.12.2004 om en anmodning fra Kommissionen vedrørende en ansøgning om tilladelse til at markedsføre Enova-olie som et nyt levnedsmiddel i EU. Udtalelsen findes på netstedet for Den Europæiske Fødevaresikkerhedsautoritet, Ekspertpanelet for Diætetiske Produkter, Ernæring og Allergier.

(3) EFT L 186 af 30.6.1989, s. 27. Senest ændret ved Europa-Parlamentets og Rådets direktiv 1999/41/EF (EFT L 172 af 8.7.1999, s. 38).